stanford-oval/wikipedia huggingface dataset:
דזמונד איסטווד
הערות שוליים

1 2  Coleman, Maureen (11 במאי 2020). "Normal People: Lisburn actor Desmond Eastwood's star on the rise thanks to latest TV role". Belfast Telegraph. נבדק ב-14 באפריל 2024. {{cite web}}:  (עזרה)
↑  "MEET DESMOND EASTWOOD – NOT JUST ANOTHER 'NORMAL' QUEEN'S LAW GRADUATE". alumni.qub. 14 במאי 2020. נבדק ב-14 באפריל 2024. {{cite web}}:  (עזרה)
↑  Ross, Alex (4 במאי 2020). "Fans are totally divided over the ending of Normal People". Planet Radio. נבדק ב-14 באפריל 2024. {{cite web}}:  (עזרה)
↑  "Olivia Colman, Mark Hamill and Colin Farrell to present IFTA awards". RTE. 1 ביולי 2021. נבדק ב-14 באפריל 2024. {{cite web}}:  (עזרה)
↑  McCartney, Esther (15 ביוני 2021). "'Dating Amber', 'Normal People' head Irish Film and Television Awards nominations". Screen Daily. נבדק ב-14 באפריל 2024. {{cite web}}:  (עזרה)
↑  Corr, Shauna (6 במאי 2020). "Normal People Lisburn actor Desmond Eastwood says his parents were 'delighted' to see him in BBC hit". נבדק ב-14 באפריל 2024. {{cite web}}:  (עזרה)
↑  "Derry Girls". Comedy.co.uk. נבדק ב-14 באפריל 2024. {{cite web}}:  (עזרה)
↑  Coleman, Maureen (14 באפריל 2024). "Co Antrim Blue Lights star: 'I've no interest in televisual tropes about Catholics and Protestants'". Belfast Telegraph. נבדק ב-14 באפריל 2024. {{cite web}}:  (עזרה)
↑  Hegarty, Tasha (22 ביולי 2022). "James Bond star Pierce Brosnan is unrecognisable in first look at new movie". Digital Spy. נבדק ב-14 באפריל 2024. {{cite web}}:  (עזרה)
↑  "On the road with Pierce Brosnan". Irish News. 8 בנובמבר 2023. נבדק ב-14 באפריל 2024. {{cite web}}:  (עזרה)
↑  "Interview with Desmond Eastwood who plays Detective Murray Canning in Blue Lights". Press Party. 15 באפריל 2023. נבדק ב-14 באפריל 2024. {{cite web}}:  (עזרה)
↑  Mensah, Katelyn (16 בפברואר 2024). "Blue Lights confirms new and returning cast in first look at season 2". Radio Times. נבדק ב-14 באפריל 2024. {{cite web}}:  (עזרה)
↑  Balaga, Marta (24 בספטמבר 2022). "Amanda Jansson, 'Normal People's' Desmond Eastwood to Star in 'Stormskerry Maja' (EXCLUSIVE)". Variety. נבדק ב-14 באפריל 2024. {{cite web}}:  (עזרה)
↑  Ainsworth, Paul (18 באפריל 2023). "Lucy Liu says cheese as star spotted filming in Belfast city centre". The Irish News. נבדק ב-14 באפריל 2024. {{cite web}}:  (עזרה)
מסע בזיכרון

| --- | --- |

כרזת הסרט הרשמית בעברית
 בימוי:  ליסה ג'וי 
 הופק בידי:  ליסה ג'וי ג'ונתן נולאן מייקל דה לוקה אהרון ריידר
 תסריט:  ליסה ג'וי
 עריכה:  מארק יושיקווה
 שחקנים ראשיים:  יו ג'קמן רבקה פרגוסון טנדי ניוטון קליף קרטיס מרינה דה טווירה דניאל וו מוג'ין אריה ברט קולן נטלי מרטינז אנג'לה סרפיאן ניקו פארקר
 מוזיקה:  רמין ג'וואדי 
 צילום:  פול קמרון 
 מדינה:  ארצות הברית 
 חברת הפקה:  Kilter Films Michael De Luca Productions FilmNation Entertainment
 חברה מפיצה:  אולפני האחים וורנר
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  20 באוגוסט 2021
 משך הקרנה:  116 דק' 
 שפת הסרט:  אנגלית 
 סוגה:  מדע בדיוני
 תקציב:  68 מיליון דולר
 www.reminiscencefilm.com
 דף הסרט ב־IMDb
 
מסע בזיכרון (באנגלית: Reminiscence) הוא סרט מדע בדיוני אמריקאי, אותו כתבה וביימה ליסה ג'וי בהופעת בכורתה כבמאית. בסרט מככבים יו ג'קמן, רבקה פרגוסון, טנדי ניוטון, קליף קרטיס, מרינה דה טווירה, דניאל וו, מוג'ין אריה, ברט קאלן, נטלי מרטינז, אנג'לה סרפיאן וניקו פרקר.
הסרט עלה לאקרנים בארצות הברית, תחת הפצתה של אולפני האחים וורנר ב-20 באוגוסט 2021, וכן הופץ במקביל לשידור למשך חודש לשירות הזרמת המדיה "HBO Max".
ניקולה "ניק" בניסטר, יוצא צבא מחוספס ובודד המתגורר במיאמי העתידנית המוצפת במים, מתמחה בעיסוק מסוכן: הוא מציע ללקוחותיו הזדמנות לחיות מחדש כל זיכרון שרק ירצו. חייו משתנים כשהוא פוגש צעירה מסתורית בשם מיי. מה שמתחיל כפלרטוט קליל הופך עד מהרה לרומן אהבה נלהב; אך כשזיכרונותיו של לקוח אחר מטמיעים את מיי בסדרה של פשעים אלימים, על בניסטר להתעמק בעולם האפל של העבר כדי לחשוף את האמת על האישה שבה התאהב.
צוות השחקנים

יו ג'קמן – ניקולה "ניק" בניסטר
רבקה פרגוסון – מיי
טנדי ניוטון – אמילי "ווטס" סנדרס
קליף קרטיס – סיירוס בות'.
מרינה דה טווירה – תמרה סילבאן
דניאל וו – סנט ג'ו
מוג'ין אריה – סבסטיאן סילבאן
ברט קולן – וולטר סליבאן
נטלי מרטינז – אוורי קסטיו
אנג'לה סרפיאן – אלזה קארין
ניקו פארקר – זואי
חאווייר מולינה – האנק
נוריו נישימורה – האריס
סם מדינה – פוקס
רוקסטון גרסיה – פרדי
הפקה

בינואר 2019, הוכרז כי התסריטאית ליסה ג'וי תביים את הסרט אותו כתבה, בהופעת בכורתה כבמאית, ושיככבו בו יו ג'קמן ורבקה פרגוסון בתפקידים הראשיים. במרץ 2019, נמסר כי אולפני האחים וורנר קנו את זכויות הפצת הסרט. באוגוסט 2019, דווח על ליהוקה של טנדי ניוטון לצוות השחקנים. באוקטובר 2019, דווח על ליהוקם של דניאל וו, אנג'לה סרפיאן, נטלי מרטינז, מרינה דה טווירה וקליף קרטיס. צילומי הסרט החלו ב-21 באוקטובר 2019 בניו אורלינס ובמיאמי.
הפצה

הסרט עלה לאקרנים בארצות הברית בהפצתם של אולפני האחים וורנר ב־20 באוגוסט 2021. במקור, הסרט תוכנן לעלות לאקרנים ב-16 באפריל 2021, לפני שהוחלף על ידי הסרט "מורטל קומבט" ונותר ללא תאריך, בעקבות התפרצות מגפת הקורונה בארצות הברית. מאוחר יותר, נמסר שהסרט יעלה לאקרנים בארצות הברית ב-3 בספטמבר 2021 וברחבי העולם ב-25 באוגוסט 2021. עם זאת, תאריך עלייתו של הסרט הוקדם לאוגוסט 2021 במטרה למנוע תחרות מול הסרט "שאנג-צ'י ואגדת עשר הטבעות". כחלק מתוכניותיהם לכל סרטיהם שתוכננו לעלות לאקרנים בשנת 2021, אולפני האחים וורנר הפיצו את הסרט סימולטנית בשירות הזרמת המדיה "HBO Max" בארצות הברית לתקופה מוגבלת בת חודש.
הערות שוליים

↑  קדימון הסרט
↑  "Fastlane NextGen: Initial Certification Search" (Type "Reminiscence" in the search box). Louisiana Economic Development. Archived from the original on June 15, 2020. Retrieved May 10, 2020.
↑  Casely-Hayford, Alice (Mar 23, 2020). "Thandie Newton talks power, prejudice & Westworld season 3". Net-A-Porter. Archived from the original on 2020-08-22. Retrieved 2020-08-10.
↑  "Nico Parker - Curtis Brown". Curtis Brown. Archived from the original on 2020-08-22. Retrieved 2020-08-10.
1 2  Fleming Jr, Mike (January 30, 2019). "Hot Berlin Pic: 'Westworld's Lisa Joy Directs Hugh Jackman & Rebecca Ferguson In Sci-Fi Thriller 'Reminiscence'". Deadline. Archived from the original on March 1, 2019. Retrieved February 21, 2019.
↑  Fleming Jr, Mike (March 1, 2019). "Warner Bros Lands Worldwide Rights To Lisa Joy-Directed 'Reminiscence'; Hugh Jackman, Rebecca Ferguson To Star". Archived from the original on March 2, 2019. Retrieved March 1, 2019.
↑  Kroll, Justin (August 23, 2019). "Thandie Newton Reteams With 'Westworld's' Lisa Joy on 'Reminiscence' (EXCLUSIVE)". Variety. Archived from the original on August 23, 2019. Retrieved August 23, 2019.
↑  Fleming Jr, Mike (October 22, 2019). "Hong Kong Film Star Daniel Wu Joining Lisa Joy-Helmed 'Reminiscence' With Hugh Jackman, Rebecca Ferguson". Archived from the original on October 22, 2019. Retrieved October 22, 2019.
↑  N'Duka, Amanda (October 25, 2019). "'Westworld's Angela Sarafyan, Natalie Martinez, Marina De Tavira, Cliff Curtis Join WB's 'Reminiscence' Thriller". Deadline Hollywood. Archived from the original on October 25, 2019. Retrieved October 25, 2019.
↑  "Reminiscence". Production List – Film & Television Industry Alliance. September 23, 2019. Archived from the original on October 2, 2019. Retrieved October 2, 2019.
1 2  Grobar, Matt; D'Alessandro, Anthony (May 3, 2021). "'Reminiscence': Warner Bros. Sci-Fi Pic From 'Westworld' Co-Creator Lisa Joy Going A Week Earlier In August". Deadline Hollywood. Retrieved May 6, 2021.
↑  D'Alessandro, Anthony (April 20, 2020). "'The Batman' Flies To Fall 2021, 'Sopranos' Prequel Moves To March & More As Warner Bros. Makes Release Date Changes Due To COVID-19 Climate". Deadline Hollywood. Archived from the original on April 20, 2020. Retrieved April 20, 2020.
↑  Rubin, Rebecca (2020-12-14). "Warner Bros. Shifts 'Mortal Kombat,' 'Tom and Jerry' Release Dates". Variety. Retrieved 2020-12-15.
↑  Vlessing, Etan (19 February 2021). "Warner Bros. Sets Release Date for Hugh Jackman's 'Reminiscence'". Hollywood Reporter. Retrieved 19 February 2021.
↑  Rubin, Rebecca; Donnelly, Matt (December 3, 2020). "Warner Bros. to Debut Entire 2021 Film Slate, Including 'Dune' and 'Matrix 4,' Both on HBO Max and In Theaters". Variety. Retrieved December 3, 2020.
א-סאברין

| --- | --- |
דגל חרכת א-סאברין נסראן לפלסטין
 תקופת הפעילות:  2014–2019 (כ־5 שנים)
 אידאולוגיה:  אסלאמיזם שיעי אנטי-ציונות
 מייסדים:  השאם סאלם
 מנהיגים:  השאם סאלם
 מטה:  רצועת עזה
 בעלי ברית:  איראן איראן חזבאללה חזבאללה
 מתנגדים:  ישראל ישראל הרשות הפלסטינית הרשות הפלסטינית ארצות הברית ארצות הברית קנדה קנדה חמאס חמאס הג'יהאד האיסלאמי הג'יהאד האיסלאמי
 קרבות:  הלחימה ברצועת עזה לאחר מבצע צוק איתן
 http://alsabireen.ps/
 
חַרַכַּת א-סָאבֶּרין נַסְרָאן לִפָלַסְטִין (בערבית: حركة الصابرين نصرا لفلسطين; "תנועת הסבלניים לשחרור פלסטין", בתעתיק מדויק: חרכת אַלצָּאבֶּרִין נצרא לפלסטין; בערבית נמצא בשימוש גם הקיצור حصن – חצן), בקצרה א-סָאבֶּרִין (קרי: "הסבלניים"), היה ארגון טרור בחסות איראנית שפעל ברצועת עזה. הארגון מנה כמה מאות פעילים בעלי זיקה אידאולוגית ודתית לרפובליקה האסלאמית של איראן. הוא הוקם בתחילת 2014, לאחר שכמה פעילים מהג'יהאד האסלאמי הפלסטיני (גא"פ) המירו את דתם לאסלאם שיעי, ודרשו שינוי כיוון בנוגע למלחמת האזרחים בתימן ומלחמת האזרחים בסוריה, היות שחמאס וגא"פ תמכו באופוזיציה הסורית ובמבצע סופה נחרצת בהובלת סעודיה.
א-סאברין נחשב לארגון קטן, אך עצם קיומו ופעילותו משקף שינוי במדיניות החוץ של איראן, והרחבת מעגל ההשפעה שלה במזרח התיכון במסגרת "יצוא המהפכה".
הקמה

ישנן מספר עדויות סותרות באשר למועד הקמתו המדויק של הארגון, והוא אינו מציג תאריך מדויק לכך.
לטענת הפעיל מחמד חרב, צורתו המוקדמת ביותר של הארגון היא בתנועה רפורמיסטית בעזה שהחל משנת 2010 קראה למהפכה בהשראת המהפכה האסלאמית. זאת בהשראת כתביו של מייסד הג'יהאד האסלאמי, פתחי שקאקי, והישענותו עליה. ההחלטה הגיעה לכדי מימוש בזכות מימון איראני, בשלהי שנת 2011. מייסד הארגון, השאם סאלם, היה מפקד שטח מדרג בינוני בפלוגות אל-קודס, הזרוע הצבאית של הג'יהאד האסלאמי הפלסטיני. לטענת הארגון הוא פוטר בשנת 2010, אולם חברי א-סאברין טענו כי פרש על רקע אידאולוגי. לדידם הג'יהאד האסלאמי זנח את האידאולוגיה של שקאקי, בעוד הפורשים ביקשו להמשיך ולאחוז בה, לצודד בערכי המהפכה האסלאמית, ואף דבקו בעמדות פרו-איראניות ופרו-שיעיות.
באותה שנה פרצה מלחמת האזרחים בסוריה כחלק מאירועי האביב הערבי. בעוד שהתנועות האסלאמיות הסוניות בעזה, בראשן חמאס וגא"פ, תמכו באופן פומבי במורדים הסורים, תנועת סאברין שיבחה את מעורבות איראן וחזבאללה בהגנה על משטר אסד. הארגון שלח תנחומים ללוחמי חזבאללה שנהרגו בסוריה ובהתקפות אוויריות ישראליות, וקרא לתושבי מחנה הפליטים אל-ירמוכ להילחם בדאעש. תנועת סאברין גם גינתה את התערבות סעודיה במרד החות'ים במסגרת מבצע סופה נחרצת.
סאלם עצמו המיר את דתו לאסלאם השיעי. הוא קרא לחסידיו להמיר את דתם, ועודד את אלו שכבר הפכו לשיעים להפיץ את אמונתם ברצועת עזה. בינואר 2016 הודיע סאלם שהקבוצה הקימה תאים גם ביהודה ושומרון. חודש לאחר מכן הרשות הפלסטינית עצרה חמישה גברים בבית לחם כחלק מתא השייך לקבוצה.
פעילות חבלנית

בתמורה לתמיכה הבלתי מסויגת באיראן, נהנה הארגון מאספקת נשק ומימון כספי בגובה מיליון דולר בחודש. איראן סיפקה לארגון רקטות פג'ר, אותם שיגר לעבר ישראל בזמן מבצע צוק איתן. בנוסף, העבירה איראן לארגון כספים כדי לממן את פעילותו במסגרת העימותים בגבול ישראל–רצועת עזה, אותם כינו "צעדות השיבה".
ב-26 במאי 2014 נהרג נזאר סעיד עיסא, כשהכין מטען חבלה שהתפוצץ. עיסא היה פעיל בפלוגות אל-קודס, הזרוע הצבאית של הג'האד האסלאמי, אשר הצטרף לשורות א-סאברין. בהלווייתו הונפו הדגלים הכתומים של הארגון, גם ארונו כוסה בדגל הארגון, ובהלוויה ספד לו ראש הארגון השאם סלאם. בראיון לאלאח'באר, חברי הארגון העידו כי מותו של נזאר עיסא אילץ אותם לחשוף עצמם כדי לקחת אחריות על פעילות הארגון.
בספטמבר 2015, הארגון שיגר רקטות לשטח ישראל.
באוקטובר 2015 נהרג מאש חיילי צה"ל אחמד אל-סרחי, הממונה על הזרוע הצבאית של הארגון, בתום חילופי ירי מול חוליית צלפים. הארגון לקח אחריות על פעילות של אל-סרחי וטען כי הוא "פיקח על פעולות המארב והתצפית [...] לקראת כל עימות עתידי עם האויב הציוני". זאת בניגוד להצהרות חמאס זמן קצר קודם לכן, כי הוא פועל לפירוק הארגון.
בדצמבר 2015 התנועה לקחה אחריות על פיצוץ מטען חבלה נגד כוח צה"ל בסמוך לגדר המערכת, ממזרח לחאן-יונס. בנוסף, הארגון הוציא שני ניסיונות פיגוע בתחום הרצועה.
בינואר 2018 הכריזה מחלקת המדינה האמריקאית כי ממשל טראמפ הגדיר את א-סאברין כארגון טרור עולמי שהוגדר במיוחד (אנ') לפי צו ביצוע (אנ')
. לפי מזכיר המדינה האמריקאי רקס טילרסון, א-סאברין נמנה בין הארגונים ה"מאיימים על היציבות במזרח התיכון ומערערים את תהליך השלום". באופן ספציפי, א-סאברין הופללה בתכונן וביצוע מספר פיגועים כנגד ישראל בהם ירי רקטות, הפעלת מטעני חבלה על גדר הרצועה והקמת מפעל טילים. הכרזה זו מונעת הכרזה מסוג זה מגבילה את הישות המוכרזת לכלל המערכת הפיננסית האמריקאית, ולא רק לזו הממשלתית, וכן לכאלה המקיימות עמן קשרי מסחר.
ב-26 ביולי 2018 מתאם הפעולות בשטחים, האלוף כמיל אבו רוקון, האשים את ארגון "א-סאברין" בשיגור רקטות לעבר ישראל.
קרנות הצדקה והפצת השיעה

כמו יתר ארגוני הטרור האסלאמיסטיים, א-סאברין התבסס באוכלוסייה המקומית הענייה ביותר. באמצעות מתן צדקה צבר הארגון אהדה, בה השתמש כדי לתת גם מענה רוחני בצורת השיעה. באמצעות ארגוני הצדקה שמפעילים אנשיו פועל הארגון להפצת השיעה על ידי הפצת ספרות שיעית ולימוד התאולוגיה השיעית. הארגון הקים בתי מדרש שיעיים ברצועה, וממשל חמאס אפשר להם להפיץ את אמונתם, כדי לא לפגוע ביחסיו עם איראן. הארגון גם הפעיל את קרנות הצדקה "ג'מעיית אנסאר א-סג'ין", "ג'מעיית בקאיאת א-סאלחה" ו"דאר אל-הודא", אשר סייעו למשפחות שהידים. בדרך זו ניסה סאברין לקנות אהדה ציבורית ברחוב העזתי על חשבון חמאס. השאם סאלם אמנם אישר כי ארגונו מקבל כספים מאיראן, אך לטענתו המימון הוא בעיקר עבור דעווה, פעילות דתית פרוזליטיסטית, הפצת השיעה בקרב הסונים, לצד ייצוא רעיונות המהפכה האסלאמית הח'ומיינסטית.
כבר בשנת 2004 הוקם ארגון צדקה בעל אופי דתי בשם "ג'מעית אלבאקיאת אלצאלחאת", אשר בהמשך אף נרשם כעמותה. כלל מייסדי הארגון מזוהים עם א-סאברין. מטרתו היה לסייע במתן מזון וציוד בסיסי, ולתת מענה לאוכלוסייה מוחלשת בהיבטים חברתיים וחינוכיים. בדרך זו אף עודד את הפצת השיעה. המימון הגיע מהקרן האיראנית "ועדת האספקה של האמאם ח'מיני". אמנם בשנת 2011 ניסה חמאס לסגור את המרכזים השיעים בצפון הרצועה, אך בלחץ איראני הארגון המשיך את פעילותו. ברמדאן 2015 הארגון ארגן ארוחות אפטאר וסוחור (אנ') לציבור. בארוחות אלה נתלו דגלי איראן ודגל פלסטין.
גם מנהיג הארגון, השאם סלאם, מרבה להשתמש בטרמינולוגיה שיעית, לדוגמה בסיסמאותיו: "הדרך לשחרור פלסטין עוברת בכרבלא"' או "המאבק בישראל מצריך אמאם חסין מודרני".
מאבק מול חמאס והארגונים הסלפיים

כדי לא לפגוע בתמיכה הצבאית והכלכלית השוטפת שחמאס מקבל מאיראן, חמאס נאלץ "להעלים עין" מפעילות א-סאברין ברצועת עזה. מסיבה זו, נקט נגדו רק בסנקציות קלות יחסית. למשל, עצר את פעיליו לפרקי זמן קצרים, הגביל את חופש התנועה שלהם, ואסר על כלי התקשורת המקומיים לנקוט בשם הארגון. עם זאת, הארגון גילה מידת מה של יוהרה כנגד חמאס. לפי דיווחים בתקשורת הערבית, הארגון כינה את ניסיונות ההסדרה בהנהגתו כ"בוגדת בעניין הפלסטיני", ודרש מחמאס לחדש את שיגורי הרקטות לעבר ישראל. לכן, במרוצת השנים, חמאס הצר באופן הדרגתי את צעדי הארגון. בשנת 2015, חמאס הצהיר על פירוקו בטענה שהוא פועל נגד תושבי עזה, וחקר אנשים המזוהים עם התנועה. חמאס הוציא צו לפיזור הארגון, אך לא פעל מיד למימושו. הוא הסתפק בסגירת קרן הצדקה של הארגון, "גָ'מְעִיָת אל-בָאקִיָאת אל-צָאלִיחָאת". הסיבה הרשמית הייתה שהיא מקיימת פעילות פוליטית בניגוד לחוק אגודות הצדקה. מזכ"ל הארגון, השאם סאלם, שהיה מבוקש על ידי גורמי הביטחון של חמאס, חמק ממעצר במשך 3 שנים. ביולי 2015 ניצל סאלם מהתנקשות שיש אשר ייחסו אותו לחמאס.
א-סאברין זכה ליחס שלילי גם מארגוני טרור אחרים ברצועת עזה. הג'יהאד האסלאמי הפלסטיני, ממנו פרשו מנהיגי הארגון, לא ראה בעין יפה את פעילות הארגון, והגברת המתח הסוני-שיעי. הג'יהאד הסלפי המזוהה עם דאעש, היה העוין ביותר את א-סאברין ופעל אקטיבית נגד הארגון והנהגתו. זאת כחלק מהמאבק של התנועה הסלפית נגד חזבאללה הלבנוני ולאנצאראללה הח'ותי בתימן. בשנת 2016 מטען התפוצץ בסמוך לביתו של מייסד הארגון, השאם סאלם, אך לא נגרם ממנו נזק. הפיצוץ יוחס לארגונים סלפיים, אך סאלם האשים את ישראל בהנחת המטען.
בפברואר 2019 עצרה חמאס את הישאם סאלם, מנהיג תנועת סאברין, וארבעה פעילים נוספים אך במרץ הוא שוחרר. הוא נאלץ לפרז את הארגון מנשקו, למסור את הרקטות לחמאס וכן שני מטות פעילים. לפי דיווחים בתקשורת הערבית, השחרור בא בעקבות לחץ איראני. ההנהגה האיראנית התנתה ביקור משלחת חמאס בטהרן בשחרור של סאלם. בשנת 2019, חמאס עצר יותר מ-70 חברי סאברין והחרים את נשקם, ובכך ניסה לעצור את פעילות הארגון. הנימוק מאחורי המהלך היה שחמאס רוצה לשמור על רגיעה עם ישראל, בעוד שתנועת סאברין סירבה לכל ניסיון לפיוס. ביולי 2019 הותנתה הגעתה של משלחת חמאס לטהרן רק לאחר הסכמה על שחרורו של מזכ"ל א-סאברין ממעצר.
בשנת 2021, מאמר דעה שפורסם בטהרן טיימס (אנ') שיער כי השאם סאלם מצא מקלט באיראן, וכי חברי הארגון הנותרים הצטרפו לפלוגות אל-קודס או חרכת חזבאללה אל-נוג'בה (אנ') העיראקית.
אידאולוגיה

הארגון הוקם כקבוצה המוקדשת ל"מחויבות השריעית של הג'יהאד בדרכו של אלוהים" נגד ישראל (המכונה "האויב הציוני") עד "שחרור כל פלסטין". אנשי א-סאברין רואים בעם הפלסטיני "ראש חץ" בהתנגדות במרחב הערבי-אסלאמי, המייצגים את הרעיון האלוהי, נגד ישראל והמערב, אשר בעיניהם מייצגים רעיונות שטניים. לכן, "שחרור פלסטין" ישיב לדידם את האומה האסלאמית למקומה המוסרי בהנהגת האנושות כולה. סאברין מבקש לאחד את כל המוסלמים, סונים ושיעים, תחת הנהגה ג'יהאדיסטית אחת. זאת בהשפעת תפיסת הג'יהאד לפי שיטת ח'ומייני, אשר שאף לייצא את המהפכה האסלאמית לכלל העולם המוסלמי, ולהשיג אחדות אסלאמית כוללת. לכן, עם יצירתה, התנועה לא הציגה את עצמה כתנועה שיעית. השאם סאלם, מייסד חרכת א-סאברין, טען שאינה מייצגת פלג מסוים, והדגיש כי הפלגנות משרתת רק את טובת האויבים. הוא גם הכחיש שהתנועה מורכבת רק משיעים ואינה מקבלת חברים סונים.
אביה הרוחני של תנועת סאברין הוא שייח' מוחמד ג'ודה, אשר נסע לאיראן על מנת ללמוד ולהתעמק בזרמים השיעים. בתחילת 2013 פורסם סרטון שלו במעגל שיחה שחבריו עונדים סרטים שחורים לראשם עם הכיתוב "لبیك یا حسین" "(בשבילך חסין)", המתייחס לחוסיין בן עלי, מגיבורי השיעה. בשנת 2016 פורסמו תמונותיו כשהוא חובש טורבן שחור לראשו ומוקף במספר שומרי ראש מא-סאברין. לטורבן משמעות דתית-שיעית של חכם הלכה בעל סמכות המוסמך כמוג'תהד. באותה השנה הוא נעצר על ידי חמאס, לאחר שבדרשה שנשא במסגד ברפיח, נשא נאום המשבח את הרעיונות השיעים. השיח' ג'ודה גם ידוע כמי שמפיץ ומלמד את תורת "אהל אל-בית". למרות כל אלה, באופן פומבי ג'ודה טוען שאינו סוני או שיעי. בינואר 2016, מזכ"ל התנועה השאם סאלם העביר מסר דומה סוכנות הידיעות הפלסטינית "מען". הוא הסביר כי הקבוצה, כמו חזבאללה, ממומנת ישירות על ידי ממשלת איראן, אך לדבריו קבוצתו אינה עדתית, אינה דתית, ובוודאי לא "תנועה שיעית".
דגל

דגל סאברין כמעט זהה לדגל חזבאללה, המבוסס בעצמו על דגל משמרות המהפכה. עיצוב זה מעיד על הקשר ההדוק בין הארגונים. חרכת א-סאברין ניכסה לעצמה את אותם דימויים איראניים של "אליף" הנראית כזרוע מושטת מעלה אוחזת ברובה, המתנוסס מעל שמו של הארגון, וכן את העולם, המוצג גם בדגל חזבאללה, ומשקף את האידאולוגיה האסלאמית המהפכנית של איראן כאוניברסלית, לפיה יש לייצא את המהפכה לעולם כולו. דגל סאברין, כמו דגל חזבאללה, מציג את העולם בימין הדגל, ולא במרכזו, כמו בדגל משמרות המהפכה. זאת מעין אמירה שלפיה לא הם המרכז, השמור למשמרות המהפכה, אלא רק ה"לוויינים" של איראן.
בשונה מדגלים אלו, הדגל מציג את גבולות המדינה הפלסטינית הנחזים בראיית הארגון: מדינת ישראל, יהודה ושומרון וחבל עזה, אך ללא רמת הגולן. כמו כן הוא מצויר על רקע כתום. תחת הדגל של סאברין נכתב "תנועת הסבלניים לניצחון פלסטין - חצ"ן". לראשי התיבות גם משמעות סמלית: מבצר.
עם זאת, בתור ארגון קטן בעל זיקה שיעית בתוך הגמוניה סונית, א-סאברין ניסה להצניע את זהותו השיעית. דובר הארגון אבו יוסף טען ב"אל-אח'באר" כי הדמיון בין הסמלים מקרי, וכי הם נבחרו בזכות שכיחותם בקרב כלל תנועות ההתנגדות. כך אלמנטים כמו הנשק המונף מעלה ומפת פלסטין בדגש על ירושלים. כדור הארץ, לדבריו, משקף את ערכי "השלום וההומניזם" שלכאורה הארגון מייצג.
דגל משמרות המהפכה האסלאמית
דגל חזבאללה
לקריאה נוספת

רוני שולמן, ארגון אלצאברין הפלסטיני כשיקוף למדיניות החוץ האירנית במזרח התיכון מאז החל "האביב הערבי", בהוצאת אוניברסיטת בר-אילן, 2018
בבילון 5 - מלחמות

ביקום הבדיוני של בבילון 5 קיימים מספר עימותים צבאיים בין-גלקטיים. סיפור סדרת המדע בדיוני מתחיל כאשר נבנית תחנת חלל כסמל לשלום עדין שקם מההריסות של מלחמה שכמעט הביאה להשמדתו של גזע האדם על בסיס טעות אנוש – מלחמת בני האדם במינברים שלהם יתרון טכנולוגי. כמו כן, מוצגת מלחמתם של הסנטאורים בנארנים, כאשר מאה שנות איבה של סכסוכים טריטוריאליים מגיעות בסופו של דבר לכיבוש ועבדות, דרך השימוש בנשק להשמדה המונית.
מתחילת הסדרה מתגלים מחדש הצללים, גזע עתיק ומתקדם אשר משתמש בשאר הגזעים הנחותים כדי לעורר סכסוכים ומלחמות. הדבר מביא להתאגדותם של כלל הגזעים למה שנודע מאוחר יותר כברית הבין-כוכבית. משטר האימים אותו מטיל נשיא כדור הארץ על עולם הבית של בני האדם ועל מושבות החלל מצית את הצורך העז בעצמאות ובסופו של דבר למלחמת אזרחים. כתות המינברים אף הן נתונות כמרקחה, וזאת בעקבות חילוקי דעות בין הכת הדתית לכת הלוחמים, מה שמוביל בסופו של דבר למלחמת אזרחים משלהם. בין היתר, מתוארים מספר עימותים לאורך הסדרה אשר הביאו לעלייתם לכוח של הכוחות הפועלים.
מלחמת ארץ-מינברים

מלחמת ארץ-מינברים היוותה את סיפור הרקע העיקרי לסדרה בבילון 5 ותוצאותיה הניבו את הקמתן של תחנות החלל בבילון 1 - 5.
מלחמת ארץ-מינברים > היריה הראשונה

ההתגרות הראשונה שגרמה למלחמה הייתה משלחת לגבול חלל המינברים שנשלחה על ידי ברית הארץ, ובראשה ספינת הפרומתאוס וקפטן מייקל ג'נקווסקי. המינברים, גזע חייזרי מתבודד, נודעו עד כה לברית הארץ מסיפורים של גזעים אחרים, כדוגמת הסנטאורים. לרוע המזל, עם ניצחונם המזהיר על הדילגארים, פיקוד הארץ היהיר והשאנן בחר להתעלם מאזהרתו של שגריר הסנטאורים לונדו מולארי, אשר ייעץ לקחת את הגישה הזהירה ולשלוח ספינה אחת בלבד לגבול חלל המינברים כדי לא להיראות כעוינים. במקום זאת, פיקוד הארץ ארגן משלחת של ספינות מלחמה, בהן הפרומתאוס. יתר על כן, קפטן ג'נקווסקי קיבל פיקוד על הצי למרות הסתייגויותיהם של קצינים מהימנים כקומנדר ג'ון שרידן, שסירב ללוות את ג'נקווסקי במשימה בטענה שהוא בלתי מהימן וידו קלה על ההדק.
במהלך המסע, ספינות ברית הארץ נתקלו בשלוש ספינות המינברים, כאשר על אחת מהן נמצאת "המועצה האפורה", המנהיגות של פדרציית המינברים. המינברים היו בדרכם לחקור דיווחים על גילויים של אויביהם העתיקים – הצללים. אף על פי שג'נקווסקי קיבל הוראות מפורשות לא לעשות דבר שיכול להתפרש כעוין, הוא בחר להתעלם מהפקודות וסירב לקפוץ חזרה לעל-חלל ברגע שהתגלו ספינותיו בידי המינברים. הוא חשב שקפיצה ברגע האחרון תאפשר לו לקלוט כמה שיותר מידע על המינברים, ובכך יזכה אותו בקידום ובעיטורי גבורה מפיקוד הארץ האסיר תודה. כאשר הוא בחר לסגת, היה זה מאוחר מדי.
כשהמינברים הבחינו בספינות ברית הארץ, הם פתחו את כני הנשק שלהם, כסימן לכבוד ולחוזק – מנהג עתיק של כת הלוחמים המינברית שבני האדם לא היו מודעים לו. דוקאט, מנהיג המועצה האפורה, הבין את הטעות והורה לסגור את כני הנשק, אולם היה זה מאוחר מדי. קפטן ג'נקווסקי פירש לא נכונה את המחווה כסימן לעוינות, רושם שהתעצם לנוכח העובדה שהחיישנים העוצמתיים של המינברים שיתקו בטעות את יכולתה של הפרומתאוס לקפוץ לעל-חלל. בהאמינו כי נשקפת סכנה לחייהם, הורה ג'נקווסקי לפתוח באש על הספינה הנושאת את המועצה האפורה. דוקאט נהרג ודלן, חניכתו, הייתה הקול המכריע במועצה שהורתה בהתקף זעם על פתיחת מלחמת נקם על כדור הארץ. אולם, עד מהרה הפכה המלחמה למסע צלב להכחדת המין האנושי. ברית הארץ ניסתה לשלוח לפדרציית המינברים הודעות התנצלות על התקרית המצערת, ואף ניסתה לקרוא לעזרתם של הגזעים האחרים, אולם אלה חששו מעוצמתם ומזעמם של המינברים, ובני האדם נותרו לבדם במערכה. למרות זאת, הנארנים הלוחמניים סיפקו לבני האדם אמצעים ונשק, היות שהם מוכנים לסחור בכל דבר תמורת כסף.
מלחמת ארץ-מינברים > המלחמה

תוכניתם של המינברים להשמדת גזע בני האדם הייתה שיטתית: קפיצה למערכת כוכבים אחת אחרי השנייה תוך התקדמות לכדור הארץ והשמדת כל כוחות הצבא הארציים באזור, תוך השארת הכוח האזרחי שלם. לאחר השמדת כדור הארץ הם ישובו למושבות החלל ויחסלו את הגזע האנושי שנותר בחיים.
ניצחונות ברית הארץ היו מועטים מאוד, ולנוכח אסטרטגיית ההשמדה של המינברים אולצה ברית הארץ לנקוט בשיטת בלימה – לנוכח התקדמותם של המינברים, ספינות הארץ התארגנו כדי להשמיד ספינות אספקה קטנות של המינברים, וחיילים השתמשו בטקטיקת גרילה כדי לכתר גדודי מינברים. אולם, עקב עליונותם הטכנולוגית של המינברים, שיכולת התמרון של ספינותיהם הייתה גדולה יותר, על כל ספינה מינברית אחת הושמדו חמש ארציות. נוסף על כך, הטקטיקה של בני האדם, שנקטו בגישה כמעט-התאבדותית, גרמה לאבדות רבות בקרב המינברים. חוסנם הנפשי ונכונותם להמשיך להילחם עד טיפת דמם האחרונה למרות סיכוייהם הקלושים הייתה סיבה להערצה מסוימת בקרב כת הלוחמים המינברית.
רק קרב אחד היה לניצחון אמיתי של כדור הארץ, ובו הושמדה ספינת הדגל של המינברים, "הכוכב השחור". צי ספינות של ברית הארץ נקלע למארב של "הכוכב השחור" בחגורת אסטרואידים, משמיד את רובן ומותיר את שאר הספינות משותקות. כאשר נהרג הקפטן של ספינת הארץ לקסינגטון, הקצין הראשון שעל סיפונה, ג'ון שרידן, נטל את הפיקוד. שרידן, מודע לכך שספינות המינברים משמידות את כל הכוחות הצבאיים אפילו אם הם משותקים, חימש מספר מוקשים על אסטרואידים ושלח קריאת מצוקה כוזבת, מה שהשיג את תשומת לבה של ספינת "הכוכב השחור". בהתקרבה לשדה המוקשים, הפעיל שרידן את המוקשים והצליח להשמיד אותה. ניצחון מזהיר זה העלה את מורל ברית הארץ. המינברים החשיבו תקרית זו כמעשה של פחדנות, ומכנים בתיעוב את שרידן "הורג הכוכב".